text: Ballade til fodboldkamp
  07 august 2011 kl. 14.46
  Lørdagens fodboldkamp mellem Horsens og nordjyske AaB gav anledning til en del ballade i Horsens.
  Det gik især hårdt for sig på et værtshus i Allégade. 
  Her kom 30 AaB-tilhængere op at slås med fire lokale gæster. Selve værtshuset fik smadret en del inventar. 
  Der blev blandt andet kastet med flasker og smadret ruder, hvorefter de forlod stedet - uden dog at få held til at blive lukket ind på andre værtshuse.
  Sydøstjyllands Politi fik assistance fra både Aarhus og Midt- og Vestjylland for at håndtere de voldelige AaB-fans, der efter kampen blev fulgt til banegården og sat på et tog til Ålborg.
  
  Direkte til toget
  De voldelige Aab-fans blev direkte ekspederet til toget uden at få lov til undervejs at gå ind i kiosker og tankstationer, fordi det tidligere har givet anledning til ballade, når større rupper af fordbold-tilhængere stopper op for at handle i forbindelse med kampe.
   
  Ingen blev anholdt. Kampen mellem AC Horsens og AaB endte i øvrigt 3-3.
  